section_heading: 2008: Renault
paragraph_text: Na Velikoj nagradi Velike Britanije, je u jednom trenutku bio na 4. mjestu, ali na mokrim uvjetima nije se najbolje snašao i odustao je kao i još nekolicina vozača. Na utrci za Veliku nagradu Njemačke, Piquet je startao s razočaravajućeg 17. mjesta, a završio je na 2. mjestu uz to da je bio na 1. mjestu, nekoliko krugova prije kraja kada ga je Lewis Hamilton uspio prestići u dosta snažnijem McLarenu, ali je uspio završiti ispred Ferraria, BMW Saubera, momčadi koje se bore za naslov, a ovo 2. mjesto su mu omogućili izvrsni kolege u momčadi Renaulta. Taj rezultat mu je pomogao, da napravi dobre kvalifikacije na Velike nagrade Mađarske kada se je po drugi puta plasirao u završnu rundu kvalifikacija, a utrku će započeti na 10. mjestu. Piquet je utrku odlično odvozio, a završio je na 6. mjestu, što mu je drugo najbolje mjesto u tri utrke koje je završio.